Rikunarita-ORG/Wikinium huggingface dataset:
# Ступень (музика)

**Ступeнь** (франц. *degré*, анґл. [*scale] degree*, ит. *grado*, нєм. *tonstufe*) у музики представя место, *положенє* тона лєбо акорда у скали, на основи його положеня.

Напр. у Це-дур скали: C- D- E- F- G- A- H- C².

С-I (ступень) II- D, III- E, IV- F, V-G, итд.

У дурских и молских скалох находза ше 8 ступнї, односно седем а осми то поновени перши за октаву висше. ( нотни приклади на правим боку).

З оглядом на мелодийску значносц и одношенє хторe маю спрам главного тона у скали, ступнї ше означую зоз римскима числами I, II, III, IV, V, VI, VII, VII, I - (поновени)

и маю тоти мена:

Означени ступнї (римски числа), и мена ступньох
I — тоника

II — супертоника

III — медиянта

IV — субдоминанта

V — доминанта

VI — субмедиянта

VII — водзачка

 VIII — тоника (I поновени)

Означени главни и нєглавни ступнї у скали.
**Главни ступнї** у каждей скали то: **I, IV и V**, а нє главни ступнї то: **II, III, VI и VII**.

## Литература

* Способин Игорь Владимирович. Элементарная теория музыки. — М. : Кифара, 2003. — С. 182. — ISBN 5-901980-01-8.
* Авраамов A. О трезвучии 2-й ступени мажора. — «Музыка», 1915, No 205, 21
* Горковенко A. Понятие ступени и проблема строя. — «СМ», 1969, No 8;
* Albersheim G. Die Tonstufe. — «Mf», 1963, Jahrg. 16, H. 2.
* Kolb, Tom (2005). *Music Theory*, p. 16. ISBN 0-634-06651-X

## Вонкашня вяза

* Media in category "Diatonic functions"
* Основна Це. дур скала, ступень и степен у скали youtube.com

## Референци
# Тон

Илустрация звучней габи тонох у зависносци од длужини жридлох (струна, лук...)**Toн** (лат. *vox,* франц. *son*, анґл. *sound*) настава зоз правилним, ровномирним трепеценьом (рушаньом) звучних жридлох.

Toн то звук хтори ма одредзену:

**1.висину** – одредзує ю швидкосц и число трепеценьох у єдней секунди. Цо векше число трепеценьох у секунди, тон звучи висше и процивно.

* Людске ухо чує од 16 Hz (найнїзши тон хтори нашо ухо може одредзиц) по 20 000 Hz (найвисши тон хтори нашо ухо може одредзиц) трепеценя у секунди.

* Камерни тон (а1) одредзує висину тона и ма 440 трепеценя у секунди.

* Тони розличней висини зазначуєме/пишеме до линийовей системи.

**2.моц** – завиши од ,,велькосци” трепеценя (амплитуди) жридла тона. Кед векша амплитуда, тон гласнєйши. На моц-интензитет тона уплївує и висина тона.

Звучна видлїчка-камерни тон **а**1 Глїбоки тони ше чую вельо слабше од високих тонох.

* Моц тонох у композициї означує ше зоз знаками за динамику.(, , , , ,   )

**3**. **тирванє** – завиши од того кельо длуго трепеци жридло тона. Кед ше умири, звук престава.

* Tирванє тона означує форма ноти. (       итд. )

**4**. **фарбу** (тембр) – у зависносци од файти материяла, форми и велькосци звукового жридла хтори трепеци.

* Тота прикмета тона нам помага же би зме лєгко розликовали исти одшпивани тони основних людских гласох (сопран, алт, тенор, бас) лєбо одграни тони на розличних музичних инструментох. (кларинет, виолина, тимпани). Як цо ма кажди людски глас розличну тонску фарбу, тиж так ма и кажди инструмет розличну (тонску) фарбу.

* Наведзени 4 елементи доприноша же би ше тон розликовал од ,,шума"*/шущаня* лєбо од лупаня хтори настава зоз нєправилним трепеценьом даякого цела. Нєправилне трепеценє продукує звук нєодредзней висини тонох (шущанє, лупанє, шкрипанє, дурканє, гурчанє и подобне), то значи же таким звуком нє мож записац напр. висину тона до линийовей системи*.*C - dur скала.

* Тони одредзеней висини ше записую зоз нотами а ноти ше пишу

до линийовей системи.

Дияґрам фреквенциї тонох
## Литература

* Музыкальный\_звук Большая российская энциклопедия. Том 10. — М., 2008. — бок 342.

* Anon. (2011) Philadelphia: St Josephs University.

## Вонкашня вяза

* Zvuk i ton│Teorija muzike│1 youtube.com
* Tonografija, Википедия на анґлийским язику

* Pure tones & complex sounds, *www.smackmypitchup.com*

* The Physics and Psychophysics of Music: An Introduction, *books.google.rs*
* The Physics and Psychophysics of Music Springer Science & Business Media, 2008-12-15. — 238 с. — ISBN 9780387094748 *Arhivirano* 27 januara 2022 g.

## Референци
# Скала

Ґрафикон хтори приказує Бофорову скалу сили витру у метерох у секунди
**Скала** у найширшим cмислу, то кажда скала мераня, хтора ушорена по роснуцу лєбо опадoваню рядошлїду велькосцох. Скала ше хаснує як „инструмент” хтори служи за релативно прецизне одредзованє, преценьованє лєбо меранє количества велькосци лєбо интензитету вариябилносци даякей проґресивней сериї вредносцох, як и за поровновйованє поєдинцох по тей димензиї. У психолоґиї и социялней роботи то найчастейше скала преценьованя.

Постоя и велї други файти скалох. Спрам змисту мераня можу буц скали сили витру, скала маґнитуди трешеня жеми, скала интелиґенциї, ставох, особох итд. Спрам типу скалох, розликую ше ґрафични и нумерични скали.

У музики скала то елемент хтори означує тоналитет (тонски род-дурски лєбо молски) у каждей композициї. Скали у музики ше означую зоз одредзену музичну нотацию.

У социялней психолоґиї найпознатши скали за випитованє ставох то: скала антисемитизма, скала доґматизма, етноцентризма, макиявелизма, социялней дистанци и други.

## Литература

* Овај чланак или његов део изворно је преузет из *Речника социјалног рада* Ивана Видановића уз одобрење аутора.

## Вонкашня вяза

* Psychology tests online Архивирано на веб-сајту Wayback Machine (24. октобар 2006)

* Психолошко саветовалиште Скала

* Друштво психолога Србије